Nå er den første artisten til Palmesus 2020 bekreftet
Asap Rocky er bekreftet til Palmesus 2020. Bildet er fra et tidligere år, og kun ment som illustrasjon. FOTO: Arkivbilde
Rakim Mayers, kjent under artistnavnet Asap Rocky, under rettssaken i Sverige i sommer.
Palmesus-sjef under årets strandfest.
– Mannen er en eneste stor inspirasjon og har preget både hitlister og hele den urbane sjangeren i mange år nå, og vi gleder oss stort til å se ham på stranda til sommeren, sier Palmesus-sjef Leif Fosselie.
Den amerikanske rapstjernen fra New York er den første headlineren som er bekreftet til den 12. utgaven av Palmesus på Bystranda i Kristiansand, 3. – 4. juli 2020.
Tidligere har rapperen toppet den amerikanske hitlisten Billboard med låter som «F**kin Problems» og «Wild For The Night» – for å nevne noen.
Dømt etter voldshendelse i Sverige
Andrew Burton / NTB scanpix
I tillegg til å være verdenskjent for sitt rap-talent, var det andre overskrifter om Asap Rocky som preget nyhetsbildet i medier verden over i sommer.
Rapperen satt i varetekt i Sverige fra 5. juli til han ble løslatt 2. august i påvente av dommen. Grunnen var at han havnet i en slåsskamp med en 19-åring etter en konsert i Stockholm. Han ble seinere dømt for hendelsen, men slapp fengsel.
Fosselie har følgende kommentar om sommerens kontrovers rundt artisten.
– For vår del handler Asap Rocky om flere Billboard nummer en-plasseringer. Vi gleder oss til å se han på en stappfull bystrand, og overskriftene neste sommer kommer nok til å handle om det musikalske, sier Palmesus-sjefen til KRSby.
– Booker de som lager den beste festen
Kristian Hole
Fosselie sier videre at det framover skal slippes flere artister.
– Vi kommer til å ha et bredt spekter av artister og sjangere til Palmesus 2020. Oppskriften er at vi booker de som lager den beste festen, med utgangspunkt i det folk vil ha.
– Blir det mye fokus på rap i år?
– Urban er en stadig større del av musikkbildet, både internasjonalt og i Norge. I tillegg til Asap Rocky blir det sluppet flere acts innenfor sjangeren til neste års Palmesus, sier Fosselie avslutningsvis.
Billboard
Leif Fosselie
Musikk
Palmesus
Stockholm
Relaterte artikler
Under hvilket artistnavn er Rakim Mayers kjent?
Asap Rocky